Hoekom is ons nie almal skatryk nie? | Foundation Wealth
Bestuur jou geld Lewensvaardighede
September 9, 2015 Sarel Snyman 0 Comment geld, ryk
Dit is ons houding teenoor die lewe en geld wat ons verhouding met geld bepaal. As jy jou lewensmaat sien as 'n klaekous – sal jy maklik gevalle raaksien waar hulle klae oor dinge. Die kere waar hulle iemand prys of iemand aanmoedig tot groter hoogtes sal ongesiens verby gaan. Die gesegde lui dat "gesindheid die hoogte bepaal" en dit is só waar in die meeste aspekte van die lewe. Geld en die manier waarop ons omgaan met dit, is een van daardie gebiede wat uiters groot voordeel kan trek uit 'n verandering in gesindheid.
Dit neem 'n groot poging om ryk te word.
"Solank as wat jy in elk geval gaan dink, dink sommer groot." -Donald Trump
Ons dink dat een manier om ryk te word, is om die Lotto te wen. Dit maak mense ryk, maar as dit jou plan tot rykdom is – lekker wag! 'n Lotto is 'n belasting vir mense wat nie wiskunde verstaan ​​nie. Dit neem 'n enorme poging en groot hoeveelhede harde werk, om suksesvol te wees en ryk te word. Jou ingesteldheid en benadering tot geld sal bepaal hoeveel jy gaan maak. Eerder as om net te gaan werk, gaan soontoe met die einde in gedagte. Sê vir jouself dat jy ryk sál word en dink oor die pad wat jy wil volg. As jy jouself ontvanklik laat vir die moontlikhede van jou gedagtes kan jy dalk op 'n goeie idee afkom wat vir jou groot hoeveelhede geld kan maak. Hou onmiddellik op om te klein te droom.
Ryk mense glo dat enigiets moontlik is. As jy nie glo dat jy ryk kan word nie – jy sal nie.
"Ek het altyd geweet ek gaan ryk wees. Ek dink nie ek het ooit getwyfel. Selfs nie vir een minuut nie. "- Warren Buffet
Ons is afgunstig op ryk mense in plaas daarvan om ons self raak te sien as rykes. As jy dit kan sien jy kan dit wees! Kyk na rykdom as jou reg. Om te glo in moontlikehede en dit te kombineer met effektiewe bestuur van jou geld is 'n fantastiese beginpunt.
"Skroef dit, Kom ons doen dit!" -Richard Branson. Die boek met dieselfde titel is 'n inspirasie. Hoekom aanvaar ons ander mense se opinie oor ons as die waarheid? Hulle sal ons altyd afskiet om beter oor hulself en hul eie mislukkings te voel. Niemand is beter as 'n ander nie. Ons moet onsself bestudeer, weet wat ons sterk punte is en al ons energie kanaliseer na die sterkpunte om sodoende ons doelwitte te bereik. Omring jouself met mense wat in jou glo. Omring jouself met positiewe, bemoedigende mense en dan neem jy die stappe tot jou drome.
Moenie wag vir perfeksie
"Terwyl die massas wag om die regte nommers te kies (Lotto) en te hoop en bid op voorspoed, vind die grotes 'n oplossing vir probleme." – Steve Siebold
Ek stem nie saam dat hy dink gebed help nie, maar dit daar gelaat. Die meeste van ons begin met ons beplanning en dan wag ons geduldig vir die perfekte oomblik om op te tree. Daardie oomblik waar absolute sekerheid bestaan ​​sien jy miskien 9 uit 10 keer níé! . Die regte ding om te doen is om net in te spring. Jy is nou gemiddeld. As jou uitgebreide plan faal, sal jy waarskynlik steeds gemiddeld wees. Wat het jy om te verloor – doen dit, man! Van uitstel kom afstel . Jy kan die najaag van rykdom of kans op sukses nie oorlaat aan eksterne faktore soos mense se opinies nie. Jy en jy alleen bepaal jou rigting. Niemand anders gaan wakker lê oor jou toekoms nie. Begin vandag en moet jou nie aan ander se opinies steur nie.
Hoe is jou verhouding met jou geld?
Robert Kiyosaki sê – "Dit is nie hoeveel geld jy maak nie, maar hoeveel geld jy hou, hoe daai geld vir jou werk, en hoeveel geslagte jou geld voor sàl hou." Jou sukses hang af van hoe jy geld hanteer. Geld vereis respek en dat ons die regte dinge doen daarmee. Om geld weg te gee sal jou bevry van die houvas wat geld op 'n mens kan hê. Ons is in hierdie wêreld om 'n verskil te maak en ons finansiële welsyn hang af van ons verhouding met geld. Geld is 'n hulpmiddel om jou lewe én die lewens van ander te verbeter – niks meer nie. As jy geld gebruik om die lewens van ander te verbeter sal jy tevredenheid beleef wat geen besitting kan koop nie. Geld is net een van die instrumente wat kan help om te kom waar jy wil wees. Gebruik dit eerbaar en jy sal geleenthede na jou toe lok deur eenvoudig die regte houding jeens geld te hê.